CELEX: 32008D0988
Language: sk
Date: 2008-12-17 00:00:00
Title: 2008/988/ES: Rozhodnutie Komisie zo 17. decembra 2008 , ktorým sa mení a dopĺňa rozhodnutie 2008/185/ES, pokiaľ ide o zahrnutie Holandska do zoznamu členských štátov bez výskytu Aujeszkého choroby a Maďarska do zoznamu členských štátov, v ktorých sa realizuje schválený vnútroštátny program na kontrolu uvedenej choroby [oznámené pod číslom K(2008) 8325] (Text s významom pre EHP)

31.12.2008   
            
            
               SK
            
            
               Úradný vestník Európskej únie
            
            
               L 352/52
            
         
      ROZHODNUTIE KOMISIE
   
   zo 17. decembra 2008,
   ktorým sa mení a dopĺňa rozhodnutie 2008/185/ES, pokiaľ ide o zahrnutie Holandska do zoznamu členských štátov bez výskytu Aujeszkého choroby a Maďarska do zoznamu členských štátov, v ktorých sa realizuje schválený vnútroštátny program na kontrolu uvedenej choroby
   [oznámené pod číslom K(2008) 8325]
   (Text s významom pre EHP)
   (2008/988/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vnútri Spoločenstva (1), a najmä na jej článok 9 ods. 2 a článok 10 ods. 2,
   keďže:
   
               (1)
            
            
               Smernicou 64/432/EHS sa stanovujú pravidlá obchodu s hovädzím dobytkom a ošípanými vnútri Spoločenstva. V článku 9 uvedenej smernice sa uvádzajú kritériá schvaľovania povinných vnútroštátnych plánov na kontrolu určitých nákazlivých chorôb vrátane Aujeszkého choroby. Ďalej sa v článku 10 uvedenej smernice požaduje dokumentácia na schválenie členského štátu alebo jeho regiónov ako členského štátu alebo regiónov bez výskytu určitých nákazlivých chorôb vrátane Aujeszkého choroby.
            
         
               (2)
            
            
               V rozhodnutí Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (2) sa ustanovujú dodatočné záruky pri premiestňovaní ošípaných medzi členskými štátmi. Tieto záruky sú spojené s klasifikáciou členských štátov podľa ich statusu, pokiaľ ide o choroby.
            
         
               (3)
            
            
               V prílohe I k rozhodnutiu 2008/185/ES sa vymenúvajú členské štáty alebo ich regióny, ktoré sú bez výskytu Aujeszkého choroby a v ktorých je očkovanie zakázané. V prílohe II k uvedenému rozhodnutiu sa vymenúvajú členské štáty alebo ich regióny, v ktorých sa realizujú schválené programy na kontrolu Aujeszkého choroby.
            
         
               (4)
            
            
               Holandsko a Maďarsko predložili Komisii podkladovú dokumentáciu týkajúcu sa ich statusu v súvislosti s Aujeszkého chorobou. V oboch členských štátoch sa počas viacerých rokov realizovali vnútroštátne programy na kontrolu Aujeszkého choroby.
            
         
               (5)
            
            
               Komisia preskúmala dokumentáciu, ktorú predložili uvedené dva štáty, a zistila, že Holandsko dosiahlo súlad s článkom 10 ods. 1 smernice 64/432/EHS. Z tohto dôvodu by sa mal tento členský štát zahrnúť do zoznamu uvedeného v prílohe I k rozhodnutiu 2008/185/ES.
            
         
               (6)
            
            
               Komisia takisto zistila, že vnútroštátny kontrolný program predložený Maďarskom zodpovedá kritériám stanoveným v článku 9 ods. 1 smernice 64/432/EHS. Z tohto dôvodu by sa Maďarsko malo zahrnúť do zoznamu uvedeného v prílohe II k rozhodnutiu 2008/185/ES.
            
         
               (7)
            
            
               Rozhodnutie 2008/185/ES by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 2008/185/ES sa nahrádzajú textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 17. decembra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Ú. v. EÚ L 59, 4.3.2008, s. 19.
   
      PRÍLOHA
      „
            PRÍLOHA I
            Členské štáty alebo ich regióny, ktoré sú bez výskytu Aujeszkého choroby a v ktorých je očkovanie zakázané
            
                        kód ISO
                     
                     
                        Členský štát
                     
                     
                        Regióny
                     
                  
                        AT
                     
                     
                        Rakúsko
                     
                     
                        všetky regióny
                     
                  
                        CY
                     
                     
                        Cyprus
                     
                     
                        všetky regióny
                     
                  
                        CZ
                     
                     
                        Česká republika
                     
                     
                        všetky regióny
                     
                  
                        DE
                     
                     
                        Nemecko
                     
                     
                        všetky regióny
                     
                  
                        DK
                     
                     
                        Dánsko
                     
                     
                        všetky regióny
                     
                  
                        FI
                     
                     
                        Fínsko
                     
                     
                        všetky regióny
                     
                  
                        FR
                     
                     
                        Francúzsko
                     
                     
                        departementy Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Luxembursko
                     
                     
                        všetky regióny
                     
                  
                        NL
                     
                     
                        Holandsko
                     
                     
                        všetky regióny
                     
                  
                        SK
                     
                     
                        Slovensko
                     
                     
                        všetky regióny
                     
                  
                        SE
                     
                     
                        Švédsko
                     
                     
                        všetky regióny
                     
                  
                        UK
                     
                     
                        Spojené kráľovstvo
                     
                     
                        všetky regióny v Anglicku, Škótsku a vo Walese
                     
                  
         
            PRÍLOHA II
            Členské štáty alebo ich regióny, v ktorých sa realizujú schválené programy na kontrolu Aujeszkého choroby
            
                        kód ISO
                     
                     
                        Členský štát
                     
                     
                        Regióny
                     
                  
                        BE
                     
                     
                        Belgicko
                     
                     
                        všetky regióny
                     
                  
                        ES
                     
                     
                        Španielsko
                     
                     
                        územie autonómnych oblastí Galicia, País Vasco, Asturias, Cantabria, Navarra, La Rioja
                        územie provincií León, Zamora, Palencia, Burgos, Valladolid a Ávila v autonómnej oblasti Castilla y León
                        územie provincie Las Palmas na Kanárskych ostrovoch
                     
                  
                        HU
                     
                     
                        Maďarsko
                     
                     
                        všetky regióny
                     
                  
                        IT
                     
                     
                        Taliansko
                     
                     
                        provincia Bolzano
                     
                  “